Budapest Főváros XIV. Kerület Zugló Önkormányzata Képviselő-testülete

…/2019. (…) önkormányzati rendelete

Zugló Kerületi Építési Szabályzatáról szóló 12/2019. (VI. 14.) önkormányzati rendeletnek Budapest XIV. kerület, Egressy út – Gizella út – Cserei utca – Ilka utca által határolt területre vonatkozó módosításáról

Budapest Főváros XIV. Kerület Zugló Önkormányzatának Képviselő-testülete az épített környezet alakításáról és védelméről szóló 1997. évi LXXVIII. törvény 62.§ (6) bekezdés 6. pontjában kapott felhatalmazás alapján, a településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012. (XI. 8.) Korm. rendelet VI. fejezetében biztosított véleményezési jogkörében eljáró partnerségi egyeztetés szerinti érintettek, államigazgatási szervek, érintett területi és települési önkormányzatok véleményének kikérésével, az épített környezet alakításáról és védelméről szóló 1997. évi LXXVIII. törvény 6.§ (1) bekezdésben meghatározott feladatkörében eljárva a következőket rendeli el:

**1. §**

Zugló Kerületi Építési Szabályzatáról szóló 12/2019. (VI. 14.) önkormányzati rendelet 42. §-a a következő (1a) bekezdéssel egészül ki:

„(1a) A 32548 hrsz. (Gizella út 14-16.) alatti ingatlanon önkormányzati beruházásként megvalósuló épület esetén a párkánymagasságra vonatkozó előírásokat nem kell alkalmazni.”

**2. §**

(1) Ez a rendelet a kihirdetését követő napon lép hatályba.

(2) A rendelet előírásait a folyamatban lévő ügyekben is alkalmazni kell.

Budapest, 2019.

|  |  |
| --- | --- |
| Horváth Csaba  polgármester | Dr. Papp Imre  jegyző |

**INDOKOLÁS**

***Általános indokolás***

Az épített környezet alakításáról és védelméről szóló 1997. évi LXXVIII. törvény (a továbbiakban: Étv.) 14/A. § c) pontja alapján a fővárosi kerületek kerületi építési szabályzatot alkotnak a fővárosi településszerkezeti tervvel és a fővárosi rendezési szabályzattal összhangban. Az Étv. 62. § (6) bekezdés 6. pontjában a kerületi önkormányzat rendeletalkotási felhatalmazást kapott kerületi építési szabályzat megállapítására.

A településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012. (XI. 8.) Korm. rendelet (a továbbiakban: Tkr.) 32. § (6) bekezdése szerint a településrendezési eszköz egyeztetése tárgyalásos eljárás szerint történik, amennyiben a településrendezési eszköz készítése vagy módosítása a képviselő-testület döntésével kiemelt fejlesztési területté nyilvánított területen, beruházás megvalósítása miatt indokolt.

Az Étv. és a Tkr. rendelkezéseinek megfelelően a kerületi építési szabályzat állapítja meg a kerület területére a helyi építési előírásokat, jogokat és kötelezettségeket.

A rendelet európai uniós jogot nem érint.

***Részletes indokolás***

***Az 1. §-hoz***

A párkánymagasságra vonatkozó előírások módosítása szükséges a kiemelt fejlesztési területté nyilvánított területen, beruházás megvalósítása miatt indokolt a helyi építési szabályzat Tkr. 5. melléklet 1.1.9. pontjában meghatározott tartalmi követelményeknek megfelelően.

***A 2. §-hoz***

Hatályba léptető rendelkezés, mely biztosítja az önkormányzati beruházás megvalósíthatóságát.